AJAKOHAST OTSE TAEVAST
Oleme täna väikeses Vaasa laevasadamas.
Just. Ja siit võib sõita päris kaugele... - Isegi Ameerikasse, kui vaja.
Seda küll, kuid ennekõike siiski Rootsi või lähimaadesse.
Vaasa saarestik on väga eriline ja kena.
Eks kohalikud armastavad ikka kõige enam oma kodupaika
ja meiegi teeme seda, sest oleme käinud siinkandis väga palju.
Oleme pidanud siin palju koosolekuid ja palvetanud inimeste eest.
Nii et on tore käia paikades, kus juba varem käidud,
aga samas ka nende paikades, kus veel mitte.
Vaatate saadet "Ajakohast otse taevast"
ja täna oleme siis Vaasas, filmimas ja nautimas ümbruskonda.
Meie põhivaatajad juba teavad, et me keskendume Jumala Sõna õpetamisele,
aga samas ka palvetame inimeste eest, nagu tänagi seda teha plaanime.
Nii et ole avatud, kuna Jumal armastab sind ja tahab aidata sind.
Oleme viimastel aegadel rääkinud erinevatest kristlase tunnistamistest.
Ristiusk on tunnistav usk.
Me ei räägi religioonist, millega inimesed end seovad
ja mille raames tuleb täita kõikvõimalikke nõudeid jms.
Usk on midagi, mis on elav ja mis elab eelkõige inimese sees,
kiirates temast siis välja.
Mitte vastupidi, et püüame väliselt oma usku tõestada või näidata.
Uks saab ikka alguse südamest.
Samas vajame usku puht praktiliselt oma igapäeva eluks.
Enamus me elust kulgeb ju argipäeva rütmis,
kus erinevad asjad vajavad toimetamist ja me vajame võtit nende tegemiseks.
Eks ta ole, et ristiusu põhialused tulevad kasuks kõigile.
Suur osa me ühiskonnast tugineb Jumala Sõnale - 10 käsku jne.
Ja kuigi me sellele ei mõtle ning paljud seda ka ei tunnista,
lähtuvad paljud me käitumisnormid siiski Jumala Sõnast.
Nagu käsk "Sa ei tohi tappa!" näiteks.
See on iseenesestmõistetav kõikides kultuurides ja uskudes
ja seeläbi ka õnnistuseks, et see on kui istutatud meisse,
et me ei tapa ega varasta ega hävita kellegi vara või peresid.
Samas ka see, et tuleb pidada hingamispäeva.
Et me võtame selle päeva ja peame seda pühaks.
Meie riigis on inimestel viis tööpäeva ja kaks vaba päeva,
mistõttu tööpäevade arv on pisut kahanenud.
Kuid Jumala algne plaan oli, et oleks kuus tööpäeva
ja seitsmes oleks siis puhkepäev.
Pole kahtlustki, et see on meile õnnistuseks,
tulles meile kasuks nii füüsiliselt kui vaimselt.
Kuid rääkides tunnistustest...
Sellest, mida Jumal on teinud ja tegemas, kes ma olen Kristuses jne.
Kuid see puudutab ka negatiivseid tunnistusi.
Viimasel ajal on lausa kui kõva sõna rääkida sellest,
kui raske kõik on ja kui vaene keegi on vms.
Tundub, et kõigest halvast on palju kergem rääkida kuid heast.
Samas on fakt see, et me elame väga heades tingimustes.
Soome on hea maa, Lääne riik, kus inimestel on palju võimalusi ja õigusi.
Ja samas räägime me ikka pigem negatiivsetest asjadest.
Sellest, kuidas raha on vähe ja hinnad pidevalt tõusevad.
Nii et me sattume väga kergesti sellise negatiivsuse sisse.
"Mul on ikka nii raske ja kõigil teistel ikka kindlasti kergem."
Kuid vaadates Jumala Sõna, me näeme, et Ta on hea Jumal
ja et Ta ka igatseb õnnistada meid.
Lugedes Mäejutlust... Kust me selle leiame Piiblis?
Matteuse evangeeliumist 5-6 ptk. - Ja ka 7.ptk.
Just. Jeesus räägib seal lindudest ja põllulilledest,
julgustades meid võtma eeskuju neist.
Seda eesmärgiga anda teada, et kui Jumal hoolib juba neist -
kui palju enam kannab Ta siis hoolt meie eest!
Jumal tõesti peab hoolt meie eest, mistõttu Ta küsib:
mis te muretsete oma toiduse või riietuse pärast?
See kõik on juba teie päralt! Teie Taevane Isa teab te vajadusi.
Jumalal ei ole ükskõik, kas meil on vajalikke ja sobivaid riideid.
Eriti siin Põhjamaades me vajame palju erinevaid riideid -
igaks aastaajaks omad riided -
ehk siis palju enam kui ehk mõnel soojal maal vaja läheks.
Kuid Jumal teab, et me seda kõike vajame
ja tahab täita need vajadused, et meil poleks millestki puudus.
Täna tahaks lugeda 5 Moosese raamatust
ja kuna jutt käib tunnistamisest, siis rääkida sellest,
kuidas tunnistada seda, mis õige, hea ja püsiv.
Jumala Sõna muide on püsiv ja muutumatu,
kuigi on jõude, mis püüavad igal moel seda muuta ja käänata,
et see ei ütleks enam seda, mida läbi aegade öelnud on.
Kuid ometigi on see püsiv, muutumatu ja päästeks meile.
Kuid 5 Moosese raamat räägib Jumala rahvast,
kes oli aastasadu orjuses Egiptuses.
See oli algselt neile kui õnnistuseks, kuna hoidis neid elus.
Kuid kui nende arv hakkas kasvama ja neile kehtestati karmimad reeglid,
hakkas Jumal liikuma selles suunas, et neid Egiptusest vabastada
ja viia Tõotatud maale ehk Iisraeli.
Jumal ütles, et sinna jõudes on teatud asjad, mis kuuluvad neile.
Mõeldes vaimusfäärist ja Uuest Testamendist lähtuvalt,
siis Jumal tahab, et ka meie jõuaksime oma "tõotatud maale".
Selleks pole mitte taevas, vaid meie päästetud elu
Me oleme tulnud Jumala juurde ja järgime Jeesust,
ehk siis see on see uus elu - me tõotatud maa - kus täna elame.
Sa küsid nüüd, et mille põhjal ma nii arvan?
Kui Jumala rahvas sisenes Tõotatud maale,
siis nad pidid sealt vaenlase välja ajama,
hakkama maad harima ja tegema rohkesti tööd,
et saada need tõotatud maad ka vilja kandma.
Samas, kui me läheme taevasse,
siis sealt pole vaja mingeid vaenlasi välja visata,
kuna seal on kõik täiuslik.
Kuid see Tõotatud maa Vanas Testamendis
on pilt uuest elust, mille me saame, kui saame päästetud.
Loeme 5 Moosese 8:6
"Pea Issanda, oma Jumala käske, käies tema teedel ja kartes teda!
Sest Issand, su Jumal, viib sind heale maale."
See on esimene oluline mõte - Ta viib sind heale maale.
Seetõttu on meil kristlastena oluline tunnistada,
et on hea olla usklik.
Ma ei väidagi, et see on igakord kerge - kindlasti mitte,
kuid see on suur eesõigus, et oleme oma patud andeks saanud
ja et võime nautida Jumala headust ja õnnistusi.
Tekst jätkub sõnadega: "Ta viib sind...veeojade, allikate
ja sügavate vete maale, mis voolavad orgudes ja mägedes,
nisu, odra, viinapuude, viigipuude, granaatõunapuude,
õlipuude ja mee maale,
maale, kus sa ei söö leiba kehvuses, kus sul midagi ei puudu."
Jumal ütleb, et seal maal ei pea kannatama vaesust
ja seal pole puudu toidusest.
Selle maa "kivid on raud ja mille mägedest sa saad raiuda vaske.
Kui sa sööd ja su kõht saab täis,
siis kiida Issandat, oma Jumalat hea maa pärast, mille ta sulle andis!
Hoia, et sa ei unusta Issandat, oma Jumalat,
jättes pidamata tema käsud, seadlused ja määrused,
mis ma täna sulle annan,
et kui sa sööd ja su kõht saab täis,
ja sa ehitad ilusad kojad ning elad neis,
kui su veised, lambad ja kitsed sigivad,
su hõbe ja kuld rohkeneb ja kõik, mis sul on, kasvab,
et su süda siis ei lähe suureliseks ja sa ei unusta Issandat, oma Jumalat,
kes tõi sind välja Egiptusemaalt orjusekojast."
Selle kõige võiks võtta kokku ühe sõnaga, milleks on "õnnistus".
Jumal tahab meid õnnistada.
Seda nii vaimses kui maises mõttes; nii meelte kui füüsise poolest.
Aga ka eluvõimaluste poolest,
et võiksime saada, aga samas seda ka edasi anda.
Jumal tahab õnnistada meid ja olla meiega
ning anda meile jõudu töö tegemiseks.
Usun, et üks võti nende õnnistuste kogemiseks
on ka see, et me ise teeme tööd.
Tööpaik ja töö tegemine on suureks õnnistuseks,
mistõttu kui sul pole neid,
võta meiega ühendust ja me palvetame ühes sinuga.
Oleme näinud küll ja küll, kuidas Jumal on kinkinud inimestele tööd.
Ja kuigi me kuuleme palju negatiivset kasvava tööpuuduse kohta
ja inimeste piiratud võimaluste kohta,
siis tead, mis?
Meil kõigil ei pea olema mitut töökohta, sest jõud saab enne otsa.
Piisab ühest heast ja korralikust tööst.
Ja kui sa lisaks sellele vajad pisut lisatööd õhtuteks v. nädalalõppudeks,
siis seegi on võimalik.
Jumalal on sinu jaoks töökoht olemas,
millele igal hommikul rõõmuga vastu minna ja kust õhtul väsinuna naasta.
Ja sa tead, et oled teinud tublit tööd, nii et tööandja on rahul
ja sina oled auga perele leiva lauale toonud.
Nii et töökoht on suur õnnistus ja ka Jumala tahe.
Töökoha eesmärk on õnnistada meid,
et leib oleks laual ja jaguks ka teistele jagamiseks.
Meil kõigil on veel pikk maa minna, et olla võimelised aitama kõiki,
kes meilt abi paluvad.
Kuid samas on see Jumala tahe, et jagaksime oma ande teistelegi.
Kasvõi toiduse näol - olgu siis tuttavatele või võõrastele.
Piibel julgustab meid andma isegi neile,
kellelt pole midagi vastu oodata ja kes meid ei täna abi eest.
Lugesin alles hiljaaegu Piiblist, kus öeldi, et:
mis kasu on andmisest inimestele, kellelt võite midagi vastu oodata?
Sest ilmselgelt, kui laename kellelegi, ootame ka, et nad maksaksid tagasi.
Kuid Jumala Sõna ütleb, et laenake ja ärge oodake midagi tagasi,
sest siis Jumal näeb,
et oskame jagada saadud õnnistusi teistegagi.
Ja see on tõesti Tema tahe.
Soovides toetada TV7 tööd, võib helistada annetustelefonil 900 1777 (hind 7 eurot)
Paulus ütleb Galaatia kirjas Jeesuse kohta,
et kui Ta suri, siis Ta võttis kõik meie needused enese peale.
Ta sai ristil surres needuseks meie eest.
Ta kannatas asju, mis meid elus räsivad.
Esimene neist on patt,
mis viib meid hukatusse ja röövib meilt kõik muugi elus.
Patt võib küll ajutiselt tunduda meeldiva ja põnevana,
kuid pikemas perspektiivis on see alati negatiivne.
Nii et Jeesus suri meie pattude eest, makstes meie patuvõla.
Teine asi, mille Jeesus ristile kandis, olid meie haigused.
Jesaja 53 ütleb väga selgelt, et Ta kandis nii me patu kui ka haigused.
Seetõttu on oluline meeles pidada, et Jumal vihkab haigusi.
Ta on tervise Jumal ja tahab õnnistada meid hea tervisega.
See ei tähenda seda, et me ei koge üldse haigusi või nõrkushetki,
kuid Jumal ei tunne selle üle head meelt ja tahab aidata meid.
Kolmas asi, mida Jeesus tegi, oli see, et Ta kandis ristile me vaesuse.
Enne pattu langemist ei teadnud inimene vaesusest midagi.
Kõik oli täiuslik ja inimene võis süüa kõigist Eedeni aia puudest.
Nii et ükski asi polnud keelatud peale ühe -
keeld süüa aia keskel asuvast hea ja kurja tundmise puust.
Sest sealt söömine pidi kaasa tooma surma suremise.
Kuid kõik muu oli nende päralt!
Me sageli arvame, et sealne rikkus piirdus vaid puuviljadega,
kuid mina usun, et seal oli kõike eluks vajalikku, kulda ja muid rikkusi.
Kuid pattu langedes pidid inimesed need rikkused maha jätma
ja vaesus hakkas maad võtma nii nagu patu tagajärjedki.
Jeesus kandis kõik meie needused ristipuule
ja vabastas meid nii, et saame taas osa Aabrahami õnnistustest.
Sest Jumala poolt loodud maailmas,
kus ühest küljest on hetkel nii palju vajadusi ja näljaseid hingi -
kus lausa kümneid tuhandeid inimesi sureb iga päev nälga -
aga kus samas on piisavalt vahendeid, millega aidata.
Ja Jumal tahab, et need "abivahendid" oleks eelkõige usklike kätes.
Et nad ei käituks isekalt, vaid õnnistaks ka teisi.
Jumal tahab õnnistada meid, et me omakorda õnnistaks teisi.
Seetõttu hakka tunnistama, et oled õnnistatud.
Palu, et Jumal õnnistaks su kätetööd,
et võiksid teenida iseenda tarbeks, maksta kümnist ja aidata vaeseid.
Jumal tunneb vaeste aitamise üle eriliselt suurt heameelt.
Seetõttu võid laieneda ja jagada Jumala armastust paljude teistegagi.
Nii et ära usu, et pead olema maailma vaeseim,
vaid sa võid olla õnnistuseks ja Jumal tahab õnnistada sind.
Kuid nüüd tahame paluda nn päästepalve.
Kui sa pole veel võtnud Jeesust oma ellu vastu,
siis ma usun, et tunned, kuidas Ta kutsub sind.
Ta tahab tulla su ellu, mistõttu ava palve kaudu Talle oma süda.
Nii et palugem üheskoos ja korda meie järel,
lubades Jeesuse oma ellu ja lastes Tal teha oma head tööd su sees.
Issand Jeesus,
ma annan oma elu sulle.
Tänan, et kutsusid mind
ja ma võta selle kutse vastu.
Ma avan oma südame sinule.
Palun Sind, Jeesus
tule sisse!
Andesta kõik minu patud,
puhasta mind.
Lase mul kogeda,
kuidas Su Vaim teeb tööd mu sees
koos Sinu Sõnaga.
Ja ma saan päästetud.
Issand Jeesus, Sina oled minu Issand
ja mina Sinu laps
ning ma tänan Sind selle eest.
Aamen
Kui palusid seda palvet koos meiega,
siis tea, et Jeesus tuli su ellu ja su patud on andeks antud.
Vaata meid taas nädala pärast.
Kõike head! - Kohtumiseni!
Tõlge: Anne-Ly Raukas